《禅人并化主写真求赞》
宋代·释正觉

石上足蟠，人间念乾。
秋生眼角，喜入眉端。
丘壑之身心磈磊，丛林之肝胆衰残。
澗月依稀，夜霜濯磨而气韵清白；岩松偃蹇，
朔雪湔洗而精神翠寒。行脚屦败，
住山篾宽。点著破灶堕，
呼回倒刹竿。光阴催促三眠茧，
风雨扪摩百战瘢。影像受鉴，
音声度垣。寂默髑髅眼，
光明赤肉团。云锦舒春兮华容光燄，
潮雷卷雪兮海口波澜。挂拂之喝，
拄杖之窜。胡饼馒头有变通而绍祖供职，
莲华荷叶没科臼而说禅判宦。相随学步，
莫似邯郸。